35.12 REGOLAMENTI DWAR VETTURI BIL-MUTUR META JINŻAMMU MID-DIPARTIMENT TAD-DWANA L-AVVIŻ LEGALI 16 ta’ l-1989, kif emendat bl-Avviż Legali 407 ta’ l-2007. L-AVVIŻ LEGALI 16 ta’ l-1989, kif emendat bl-Avviż Legali 407 ta’ l-2007. 1. Titolu. It-titolu ta’ dawn ir-regolamenti hu Regolamenti dwar Vetturi bil-Mutur meta jinżammu mid-Dipartiment tad-Dwana. 2. Meta tinżammxi vettura bil-mutur fil-kustodja tad-Dipartiment tad-Dwana għandu jintalab mill-Kontrullur tad-Dwana dritt ta’ euro u sittax-il ċenteżmu (1.16) għal kull ġurnata jew parti minnha: Iżda dak id-dritt għandu jiżdied għal żewġ euro u tlieta u tletin ċenteżmu (2.33) għal kull vettura għal kull ġurnata jew parti minnha wara li jgħaddu tletinġurnata: Iżda wkoll fil-każ ta’ motorcycles id-drittijiet li jintalbu skond dan ir-regolament ikunu kwart ta’ l-ammont imsemmi qabel. 3. Setgħa tal-Ministru tal-Finanzi. Il-Ministru tal-Finanzi jista’ jnaqqas jew jaħfer kull dritt dovut bis-saħħa ta’ dawn ir-regolamenti.